Diari Oficial de la Generalitat Valenciana


Sumari del DOGV 2168, del 21-12-1993 (1993/830107)

ACORD de 7 de desembre de 1993, del Govern Valencià, pel qual declara la urgent ocupació dels béns i drets subjectes a un expedient d'expropiació forçosa de l'ajuntament d'Estivella.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   2168

Data del DOGV
:   21-12-1993

Secció del DOGV
:   ALTRES DISPOSICIONS

Número del document
:   1993/830107


Data del document
:   07-12-1993

Organisme emissor
:   Conselleria d'Administració Pública

Tipus de document
:   Acord

Acord de 7 de desembre de 1993, del Govern Valencià, pel qual declara la urgent ocupació dels béns i drets subjectes a un expedient d'expropiació forçosa de l'Ajuntament d'Estivella.  
El Govern valencià, en la reunió del dia 7 de desembre de 1993, adoptà l'acord següent:  
L'Ajuntament d'Estivella, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obertura i reparació del camí de la Guixera.  
Aquesta declaració d'urgent ocupació es justifica en la necessitat d'ampliar el vial, atès que en l'actualitat no és possible el pas de vehicles de transport ja que el camí té. una amplària inferior a 2'50 metres. Per això s'ha d'ordenar el trànsit de la zona per mitjà de l'ampliació de la via, a fi d'evitar-hi els embussos que es formen i les col·lisions i accidents.  
Després de sotmetre l'expedient a informació pública i una vegada efectuada la notificació individualitzada a l'afectada, aquesta no ha presentat cap al·legació ni recurs durant el termini reglamentari de quinze dies.  
El tràmit del procediment s'ha seguit d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Estivella per a l'execució del projecte d'obertura i reparació del camí de la Guixera.  
Llista de béns afectats:  
Propietària: Sra. Remedios Obrer Blasco.  
Adreça: plaça de Lluís Blasco, 4, de Beselga (Estivella).  
Sòl: 31'35m2  
Volada: 30'88 m2 de paret de blocs de formigó de 12 cm.  
Límits: al nord, amb el camí de la Guixera; al sud i a l'est, amb resta de la propietat, i a l'oest, amb la plaça de Lluís Blasco.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Estivella al·legacions per corregir les possibles errades que s'hagen produït en allistar els béns afectats per la urgent ocupació.  
Contra aquest acorda que posa fi a la via administrativa, espot interposar, després de la comunicació prèvia preceptiva al Govern valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos inesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110. 3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 7 de desembre de 1993  
El conseller Secretari del Govern valencià,   
LUIS BERENGUER FUSTER